त्यसो त करिब दुई महिनाअघि पनि उनी वीरगन्ज आएका थिए । त्यति बेला उनी ‘नेपाल आइडल’ को निर्णायकको रूपमा प्रतियोगी छनोट गर्न मात्र आएका थिए । वीरगन्जमा उनको पहिलो सांगीतिक प्रस्तुति भने सोमबार साँझ नै भयो । पछिल्लो समय सफलताको शिखर चुमिरहेका बाँस्कोटाको अनपेक्षित आगमन र दमदार प्रस्तुतिले समारोहमा सहभागीहरूलाई निक्कै ऊर्जा दिएको थियो । दुई चरणमा आफ्नो प्रस्तुति दिएका बाँस्कोटाले आफ्ना अधिकांश चर्चित गीतहरू सुनाएका थिए । सुरुमा ‘हो सररर, हो सररर...’ गाएका उनले त्यसपछि ‘सुन साइँली ....’ गाएका थिए ।
